|  |
| --- |
| **SERVICEERKLÆRING**  **Hjemmehjelp**  Helse- og omsorgstjenesteloven § 1.1, § 4.1 og § 3-2.6 |
| **MÅLSETTING:** |
| Tjenesten skal bidra til livskvalitet for mennesker med bistandsbehov, uavhengig av alder og funksjonsevne, og for at alle som ønsker det skal ha mulighet til å bo i eget hjem. |
| **HVEM KAN SØKE?** |
| Alle som oppholder seg i Hægebostad kommune og har et særlig hjelpebehov på grunn av sykdom og/eller nedsett funksjonsevne.  Også pårørende, sykehus, fastleger, verger o.a. kan søke. |
| **HVA SLAGS TJENESTER KAN VÆRE AKTUELLE?** |
| * Opplæring/opptrening/vedlikehold av ferdigheter * Vask av tjenestemottakers tøy i vaskemaskin * Renhold av bad/toalett, kjøkken, soverom, stue og gang etter behov * Skifting av sengetøy etter behov * Utvendig vask av vinduer inntil 1 gang pr. år * Oppvask * Hjelp til å sette opp handlelista, handle eller evt. bestille dagligvarer * Robotstøvsuger |
| **NÅR ER TJENESTEN TILGJENGELIG?** |
| På hverdager mellom kl 07.30 og 15.00. |
| **HVA SLAGS OPPGAVER GIS DET IKKE HJELP TIL?** |
| * Storrengjøring * Vask i skap * Pussing av sølv, kobber og messing * Baking * Middagslaging * Stell av hage og blomsterbed * Større mengder snørydding og vedbæring * Tepperengjøring utenom støvsuging. Tunge tepper og matter blir ikke hengt ut * Følge til innkjøp, offentlige kontor, frisør, fotpleie, lege m.m. * Bestilling av resepter og henting av medisiner |
| **HVORDAN FÅR EN TILDELT HJEMMEHJELP?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.  Søknadene behandles konfidensielt.  Nye søknader blir fortløpende lagt inn i en saksbehandlingsprotokoll.  Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.  Er tiltaksteamet i tvil om søkers sykdom, funksjonsevne, boforhold og annet, blir hjemmebesøk gjennomført.  Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.  Ingen pleie- eller omsorgstiltak blir iverksatt før det foreligger et vedtak. |
| **HVA KOSTER TJENESTEN?** |
| Egenandel blir bestemt av kommunestyret og justeres årlig, i januar.  Betalingen beregnes ut fra husstandens samlede inntekt. |
| **HVA KAN BRUKEREN FORVENTE AV KOMMUNEN?** |
| * At personalet tar hensyn til brukeren, viser respekt og forståelse * At taushetsplikten overholdes * At det blir gitt beskjed om endringer på tidspunkt eller annen endring * At personalet legitimerer seg |
| **HVA FORVENTER KOMMUNEN AV BRUKEREN?** |
| * At det blir gitt beskjed hvis brukeren ikke er hjemme * At den personalet møtes med respekt. * At det blir respektert at personalet er underlagt taushetsplikt * At det gis tillatelse for tilpasninger for bruk av hjelpemidler i hjemmet * At adkomsten fram til bolig/eiendom er framkommelig, også vinterstid med snørydding og brøyting * At det fremskaffes husnøkler ved behov, slik at hjemmetjenesten kommer seg inn for å yte avtalt bistand. * At rengjøringsmateriell som moppeutstyr, langkost, kluter, toalettbørste, rengjøringsmidler, vaskemaskin, oppvaskmaskin og støvsuger er på plass og i orden. * At du ikke røyker når vi er i hjemmet ditt * At kjæledyr ikke må være til sjenanse for personalet * Det skal være tilgjengelig utstyr for helsepersonell å utføre håndhygiene, dvs såpe/tørkepapir   Det vises til Arbeidsmiljølovens § 4-4 om krav til det fysiske arbeidsmiljøet. |
| **HVORDAN GÅ FRAM FOR Å SØKE OM HJEMMEHJELP?** |
| Søknader om omsorgstjenester søkes på et fastlagt søknadsskjema.  Skjemaet kan ein få ved kommunens servicekontor eller lastas ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>  Kommunens samlende pleie- og omsorgstjenester framgår i søknadskjemaet.  Nøye utfylt skjema supplert med legeattester, beskrivelser og annet, som kan underbygge søknaden.  Søknader som ikke sendes elektronisk kan sendes til:  HÆGEBOSTAD KOMMUNE  Laukrokveien 4,  4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Hjemmesykepleie * Praktisk bistand og opplæring * Fysioterapi * Tekniske hjelpemidler * Levering av mat * Trygghetsalarm * Støttekontakt * Avlasting * Korttidsopphold ved Eiken bo- og omsorgssenter * Omsorgslønn * Transporttjeneste * Dagaktivitetstilbud * HDO |
| **KONTAKTINFORMASJON:** |
| HÆGEBOSTAD KOMMUNE  Laukrokveien 4,  4595 Tingvatn  Tlf: 383 49 100  post@ haegebostad.kommune.no |